钦定古今图书集成/理学汇编/学行典/第083卷 > 贾谊新书 > 《劝学》
## 钦定古今图书集成/理学汇编/学行典/第083卷 > 贾谊新书 > 《劝学》

谓门人学者：“舜何人也？我何人也？夫启耳目，载心意，
从立移徙，与我同性。而舜独有贤圣之名，明君子之
实，而我曾无邻里之闻，穷巷之知者，独何与？然则舜
僶俛而加志，我儃僈而弗省耳。夫以西施之美而蒙
不洁，则过之者莫不睨而掩鼻。尝傅白。”黑榆，铗陂
杂芷若䖟虱，视益口笑，佳态佻志，从容为说焉，则虽
王公大人，孰能无悇燂养心而巅一视之？今以二三
子材，而蒙愚惑之智，予恐过之，有掩鼻之容也。昔者
南荣跦丑，圣道之忘乎己，故步陟山川，蚠冒楚棘，弥道千馀，百舍重茧，而不敢久息。既遇老聃，噩若慈父，
雁行避景，夔立弛进，而后敢问见教。一高言若饥十
日而得大牢焉，是达若天地，行生后世。今夫子之达，
佚乎老聃，而诸子之材，不逮荣跦，而无千里之远，重
茧之患。亲与巨贤连席而坐，对膝相视，从容谈语，无
问不应，是天降大命，以达吾德也。吾闻之曰：“时难得
而易失也。”学者勉之乎，天禄不重。